open-index/open-wikipedia-markdown huggingface dataset:
Briscola (tiatro)

**Briscola** a l'é 'un'opera letiaia in zeneise de Plinio Guidoni.

### Atto Primmo
* - I ommo : Un giorno... l'ëa de primmaveia, me pâ... 
* - II ommo : Verso a meitæ de arvî. 
* - I ommo : E niätri passeggiàvimo inte'n bòsco. 
* - II ommo : Ben, pròpio un bòsco o no ô l'ëa. 
* - I ommo : Ma gh'ëa di ærboi... 
* - II ommo : E mi ëa chinòu zù, verso o rian... Voeiva bagnâme e man... Sentîme l'ægua fresca passâme in mëzo a-e dïe... quande... tutt'assemme... 
* - Donna : Scì? 
* - II ommo : Tutt'assemme... lê o se m'è avvexinòu. 
* - Donna : *(doppo una breve pausa)* Lê... chi? 
* - II ommo : Un. *(pausa)* 
* - Donna : Ma questo *un*... chi o l'ëa? 
* - I ommo : No se sa. *(pausa)* 
* - II ommo : Lì pe lì, m'è pasciùo de conóscilo... Sto chì l'ò zà visto, me son dïto... Ma un momento dòppo, no sò quante tempo, o l'è scentòu... Scentòu... da-i euggi, da-a memöia, veuggio dî... Magara o l'ëa ancon lì, ma mi no ô veddeiva ciù... E da allöa, no me son ciù regordòu ninte... nì l'aspëto, nì a voxe e nì o vestî... Ninte. 
* - Donna : *(imprescionâ)* Ma... o v'à dïto quarcösa? 
* - I ommo : Sto chì o l'è o ponto. 
* - Donna : Allöa o v'à parlòu? 
* - II ommo : Oh, scì, ch'o m'à parlòu... De quello son segùo. 
* - Donna : E no ve sovvegnî cöse o v'à dïto? 
* - II ommo : *(Avansando verso o çentro, i euggi fissi innansi)* Scì... fòscia... fòscia... o l'à dïto che... doviâ succede quarcösa... questo me ô regòrdo... *(con anscëtæ)* Quarcösa doviâ succede, o l'à dïto. 
* - Donna : *(Con voxe strangoâ)* Ma cöse? 
* - II ommo : *(Torçendose e moen)* No ô sò! No ô sò! No ô sò cöse doviâ succede. *(Pausa)* E no sò donde. *(Pausa)* E no sò... quande. *(O se creuve a cea co e moen. Longo scilençio, poi a donna a se gh'avvexinn-a)* 
* - I ommo : Lasciælo stâ. *(A donna a s'aferma. Oua o II ommo o va lentamente verso a toua de scinistra. O s'assetta a o posto primma ocupoö da o I ommo. Questi, a so votta, o s'assetta in sce l'ätra carega. Con di gesti affadigæ, repiggian in man e carte e zeugan. A donna, pensosa, a va verso drita. Dapeu a se gïa verso i doi.)* 
* - Donna : Questo, però... no ô capiscio... Perchè chì?... Perchè, pe aspëtâ sta cösa... che a doviâ succede, sei vegnùi pròpio chì?... De pòsti ghe n'è mai tanti, a-o mondo. 
* - I ommo : E zà... de pòsti ghe n'è tanti... 
* - II ommo : *(Scrolando e spalle)* Ma un o l'è pægio de l'ätro... I pòsti son tutti pægi. 
* - I ommo : Quande semmo vegnùi via de là... da-o rian... emmo camminòu. 
* - II ommo : Pe coscì, emmo camminòu. 
* - I ommo : E mi, à 'n çerto ponto, me son affermòu... e gh'ò dïto: "Ti â faiësci 'na brìscola?" 
* - II ommo : "Bonn-a idea", mi gh'ò rispòsto. 
* - I ommo : Tutti i locali ëan serræ... L'ëa zà neutte. 
* - II ommo : Coscì semmo intræ chì.

Categorîa:Òpere de tiâtro in lìgure
A stissa

Opera letiaia in zeneise de Plinio Guidoni.

## ''''' A stissa....'''''

A stissa ch'a ciòcca into veuo 
pietosa a-a sæ do silensio 
a sfiora l'arcata de gesso 
co-o pàllido reusa de 'n xeuo 

E o grixo desteiso in sciô spegio 
scuisce o velamme de 'nn'äa 
ch'a vegne da lonxi e se desfa 
l'antiga paròlla indoâ. 

Barlumme da-o marmo straluxe 
zeâ l'angonia de 'n tisson 
e a scenta. Arresta into scùo 
o brìvido noëlo de 'n son.

Categorîa:Conponiménti in lìgure
Per armâ garie

Opera letiaia in zeneise de Pòulo Fuggetta

### '''Per armâ garie''
Quando ri nostri antighi inscivan fuoe 
d'esto porto de Zena con l'armà 
re corne dentro ben favan tirà 
a ri corsè ch'oura ne tran ro cuoe. 

E ben messà ghe favan ro trazoe 
e a cubozzon ri favan zù chiombà, 
si che tegnivan ben netto ro mà 
ni fummo moè temmen de ravioe.

Ma s'oura nave, barche, o bregantin 
essan fuoe d'esto porto per nostro uso, 
l'afferran presto questi chen mastin.

Ri què dri nostri legni fan ro fuso 
si ben, che legno grosso, ò pichienin, 
no ardisse chiù trà naso da pertuso.

E puoe che l'antigo uso 
hemo lasciao d'armà garie assè 
chiù no possemo villezzà ra stè.

Perchè san ch'oura armè 
de vendegnari lò no s'attrovemo 
e belle vigne con poche ughe semo.

Categorîa:Conponiménti in lìgure
Desarmo

Opera letiaia in zeneise de Plinio Guidoni

### ''' Desarmo '''
Anche pe mi sta seia ('na seiann-a 
de sciöco, de nervi e de vin), 
o pòrto o s'arve e o me destende e brasse. 
L'é tempo d'accostâ...ma cöse diggo... 
Saià stæto quattr'öe 
che l'ò visto spontâ da Ponta Ciappa, 
anche se lê o çercava pe-a vergheugna, 
d'ascóndise in mëzo a-a foschia. 
Pòi o l'è intròu e no ne sò ciù ninte. 
Ma sò cöse succede: voxe basse, 
cavi che trémman, bitte strangoæ, 
e o comandante ch'o l'ammïa lontan 
sensa esprescion e o dixe: 
*Finïo in màcchina*.

Quella mattin, là in sciô scalandron, 
o l'ëa pe noiätri de ciù de'n barco; 
o l'ëa 'na fantaxìa. 'Na figgia bella 
fæta pe-o gran destin de l'ægua äta, 
pe vive in mëzo a-i maoxi, pe cantâ 
a paxe de bonasse e xuâ inte nuvie 
comme 'na veia teisa. 
E gh'emmo misso o cheu 
e o santo sùo de chi credde. 
L'an roinâ! 
L'an scancasciâ sensa remiscion; 
demöa de pöchi inte'na neutte fäsa 
de fùrgai d'öo, de sciummi de sciampagna.

Òua te â lì... Ma se voî saveivi 
ancon primma da primma martellâ 
a sò stöia e a sò fin, 
perché straggiâ tutto sto ben de Dio? 
Perché lasciâ che un comme mi 
o â fesse vive 
co-o sò respïo?

Òua vegnià miggiæ de pescettin 
à sporpâ a carcassa ch'a gallezza, 
e i vermetti in mëzo a-a tæra giana 
à desossâ chi appenn-a an seppellïo. 
Coscì saià pe ti... 
E pe mi ascì 
questa a l'é a fin: o se ne va in desarmo 
o Nesto o picchettin, ch'o ghe creddeiva.

Categorîa:Conponiménti in lìgure
Dond'è l'honò dri nostri antighi e groria

Opera letiaia in zeneise de Pòulo Fuggetta

## ''Dond'è l'honò dri nostri antighi e groria''

Dond'è l'honò dri nostri antighi e groria? 
chi han sott'e sovra terra e mà buttao, 
perch'han ro vero honò tutti apprexao, 
quanto noi l'oro, pompa e vanagroria? 

Cose dé dì messé Paganin Doria 
chi era fragello dri paghen ciamao? 
Cose dé dì messè Giaxo Axerao, 
e ri atri antighi degni de memoria? 

Che paraxi da Re chì fà ne ven 
puoe da un nostro vassallo, e da corsè, 
batte ne ven per che garie n'hemo. 

Ch'oura da Duchi tutti stà voggiemo, 
ma quelli chi ro mondo tremà fen, 
a Zena stavan da citten privè, 

senza paraxi ornè. 
Ma se ben vivi in gran paraxi stemo 
in streita fossa morti allogieremo, 

nì ciù mentè saremo; 
donca come i antighi femo noì, 
se morti e vivi havei voggiemo honoì. 

Che son monto meggioì, 
per fane honò, ri legni dre garìe 
che re poise de cangi e pompe e prie

Categorîa:Conponiménti in lìgure
Se duoe de Zena

Opera letiaia in zeneise de Pòulo Fuggetta

## ''Se duoe de Zena''
Se duoe de Zena ra Rivera assè 
perchè chiù da guardara a n'ha garie, 
nì chiù s'ode in Rivera ca stromie 
e tamborin sunnà pe ri corsè. 
Ni re gente de nuoette dorman moè 
che ghe fan turchi e mori scorrarie, 
e se personne son troppo adormie 
lighè se troevan prima che dessè. 
E streiti in brasso da ri corsè presto 
in fusta son portè figgie e figgiuoe, 
si fan là dentro de tutt'erba un fassio, 
che boettan i homi , e donne à catafassio, 
e inseme si ben strenzan quello, e questo, 
che spesso fan buttaghe ro sciao fuoe. 
Ni ghe va di da cuoe: 
Ohimè che moero, ohimè che vegno a men, 
che ri lascian morì perchè son chen. 
E ben mennan re moen, 
che onde feran con ta furia van, 
che sempre ro segnà restà ghe fan. 
E ro sangue ne tran: 
sin che Zena no fa legni armà 
ghe conven ra Rivera abandonà.

Categorîa:Conponiménti in lìgure
Zena moere de regni e de cittè

Opera letiaia in zeneise de Pòulo Fuggetta

### ''Zena moere de regni e de cittè''
Zena moere de regni e de cittè 
zà reginna dro mà fò tanto brava 
che navegando de gren Rè piggiava 
non che menui e pichieni corsè. 
Che a travaggiava con garie armè 
e ligava nemixi e noi servava, 
e chenne grosse da per lé schiancava, 
chi ancora son per Zena spanteghè. 
Ma si ben l'otio l'ha marcìa chie, 
che da per lé stà drita a no puoe chiù, 
non che fà come avanti bravarie. 
E s'un baston da poeise reze su 
in man noi no ghe demo de garie 
Zena à ra fin porreiva caze zù. 
Ni Renna oura a pà chiù, 
anzi de Renna a pà vegnùa un messo 
perchè parla che veggo de trasmesso 
e bàttera ben spesso; 
ma se ro legno dre garie a l'ha, 
de corsè ra marinna a spasserà. 
E Renna a tornerà 
perchè castiga matti, in concruxon, 
re garie de Zena dì se pon.

Categorîa:Conponiménti in lìgure
Da Citten no Vestimo

Opera letiaia in zeneize de Pòulo Fuggetta

### ''Da citten no vestimo...''
Da citten no vestimo, ma da Conti 
ch'emmo cangiao ra Toga in pompe e galle 
e tutti à re virtù demmo de spalle, 
e corre derré à vitij semo pronti. 
No andà chiù se degnemo su ri ponti 
a receive dre lanne e spacchià balle 
che à noi conven pù fà, che in questa valle 
semo nassui, circondà da monti. 
Ni vive da Baroin poemo d'intrà 
che ne conven per forza esse mercanti 
o Zena moere nostra abandonà. 
Ro scosà ne conven tegnì davanti 
e a ra butega infin ne conven stà, 
o scorre ri Ponenti e ri Levanti.

Categorîa:Conponiménti in lìgure
Da Zena parto quaxi desperao

Opera letiaia in zeneise de Pòulo Fuggetta

### ''Da Zena parto quaxi desperao''
Da Zena parto quaxi desperao 
perché da paro me no posso stà, 
che paraxi da Re se gh'usa fà 
e dorman ri citten dentro brocao.

E quaxi ogni personna dro me grao 
caga in arinto e in oro vuoe mangià, 
e da Papa ogni dì vuoe ben pappà 
e in stalla ten cavalli da Imperao.

Però ognun scacchia, frappa, e va pomposo 
e ten paggi e derré vuoe servitoì, 
si ogni cosa chì ne costa un oeggio.

Però Zena à ri ricchi lassà vuoeggio, 
dond'un povero spussa de virtuoso, 
no possando fà speize da segnoì.

E ri pubrichi honoì 
à noì pà che no toccan, zuro à Dé, 
che misso ro comun s'amo deré,

e cascun fa per lé. 
Si faxemo raxon che sé de pria, 
quello Grimado che soretto cria

ch'o cerca compagnia. 
Però ro comun poere oura se duoe, 
ch'o n'aggie in tenti figgi un bon figgiuoe.

Categorîa:Conponiménti in lìgure
Maitinna (poexia)

Opera letiaia in zeneise de Pòulo Fuggetta

### ''' Maitinna '''

Quando de scuoeggio in scuoeggio va Maitinna 
accuoeggiando patelle gritte e zin, 
l'egua deven crestallo puro e fin 
e de sarà ven doce ra marinna. 

E l'areghe e l'arenna e l'herbettinna 
deven d'oro smerado e de rubin 
e ri pessi d'arinto brillarin 
e Nettun senza in testa se gh'inchinna. 

E ro sò per no cuoexera s'asconde, 
ma ne fa lumme in cangio ro sò viso: 
ro vento treppa int're sò trezze bronde. 

Ma no treppo zà mi, perchè m'aviso 
che se a se vè si bella dentr'i onde 
ch'a no amme sarvo lé como Narciso.

Categorîa:Conponiménti in lìgure
Oberto Fogetta

**Oberto Fogetta** (Zêna, 1518 - Rómma, 5 setenbre 1581) o l'è stæto un stòrico zenéize.

## Biografìa
Conosciûo ascì cómme *Vbertus Folieta*, ò *Ubertus Folieta*, ò *Uberto Foglietta,* ò *Vberto Foglietta*, ò *Oberto Foglietta*, patrìçio zenéize e fræ magiô do poêta Pòulo Fogetta, o l'è nasciûo into 1518 da Gianbatìsta, inte 'na famìggia de scrivén ch'a l'êa pàrte de l'albèrgo di Catànio. Into 1535 o saiâ incaregòu de trascrîve i *Castigatissimi Annali di Genova* de l'Aostìn Giustinién.

O l'à publicòu into 1559 o lìbbro in sciâ stöia de Zêna intitolòu *Delle cose della Republica di Genova* pe-o quæ, aprêuvo a-e crìtiche a-a nobiltæ "Vêgia" e a-o Drîa Döia, o saiâ condanòu a l'exìlio. Pe sta raxón chi o pasiâ a ciù pàrte da sò vitta a Rómma, aprêuvo a-o cardenâ Ippolito d'Este e òspitòu da-o bàrba Agostìn, e in quélla çitæ o l'à publicòu a ciù pàrte de sò òpere.

## Òpere
* *De vitae et studiorum ratione hominis sacris initiati ad Robertum Nobilem card. Epistola*, 1553
* *In laetitia ob reconciliationem Britaniae Romae celebrata*, 1555
* *De philosophiae et iuris civilis inter se comparatione*, 1555
* *Delle cose della Repubblica di Genova*, 1559
* *Ex universa historia suorum temporum*, 1571
* *Clarorum Ligurum*, 1572
* *De linguae Latinae usu et praestantia*, 1574
* *De ratione scribendae historiae*, 1574
* *Opera subseciva*, 1579
* *Brumanus sive de laudibus urbis Neapolis*, 1579
* *De nonnullis in quibus Plato ab Aristotele reprehenditur*, 1579
* *De norma Polybiana*, 1579
* *De sacro foedere in Selimum libri quattuor*, 1585
* *De caussis magnitudinis Turcarum imperii...*, 1592
* *Historiae Genuensium libri XII*, 1597
* *De causis bellorum religionis gratia excitatorum*, 1839

## Âtri progètti

## Colegaménti estèrni
* 
* 
* 

Categorîa:Biografìe
Fogetta, Oberto‎
Gren ville hemo dattorno ra cittè

Opera letiaia in zeneise de Pòulo Fuggetta

### ''Gren ville hemo dattorno ra Cittè''
Gren ville hemo dattorno ra Cittè 
re què venzan con l'arte ra natura, 
chi han sempre belle scioì, frute e verdura, 
e pareixi terrestri son chiamè,

e in queste ville hemo paraxi assè 
grendi e ben feti per architettura, 
con de fontanne belle otra mezura, 
de marmaro scorpìe e naturè.

Ma che ne zoa avei sì belle ville 
se quando è tempo goe no re poemo, 
perchè chiù n'hemo a Zena unna garia?

E conven che ra guardia in villa femo, 
perchè a trovà ne vennan corsè mille, 
ri què ne mennan, se dormimo, via

su fusta, ò su garia; 
e  homi e donne fuzze fan, 
ni a piggià braghe, ò camixette, stan,

che mostran quello ch'han: 
e se ben torre e guardie in villa femo, 
da ri corsè piggiase ancon vegghemo.

E intrà se ri veiremo 
dentro Zena, non che intri giardin, 
se à fà garie no tornemo infin.

Categorîa:Conponiménti in lìgure
Voì vorei pu coxin

Opera letiaia (sonetto) in zeneise de Pòulo Fuggetta.

### ''Voì vorei pù coxin...''
Voì vorei pù coxin che tuttavia 
à beive stagghe com'un oca à muoegio 
dentr'a fontanna d'Heliconna, ò truoegio, 
perché reste agro com'unna limia.

Povera e nua va ra poesia 
e mi Foggietta fuoeggie chiù no vuoeggio 
ma vorreiva oro in cangio d'orofuoeggio, 
chi è solo insegna ancuoe d'ogni hostaria.

E derré fa ro loro ogni personna 
à chi cerca orofuoeggio e vuoe ghirlande, 
ma un Aze d'oro carrego è adoraou.

Ni perché à beive l'egua d'Heliconna 
ra me foggietta devegnì puoe grande, 
ni ro senno dro povero è apprexaou.

Categorîa:Conponiménti in lìgure
Georgia (dizanbigoaçión)

## Pòsti
* Georgia (stato): stâto de l'Àzia
* Georgia (stato USA): stâto di Stâti Unîi d'América
Palestinn-a

A **Palestinn-a** (in grêgo: Παλαιστίνη, *Palaistínē*; in latìn: *Palaestina*; in àrabo: فلسطين‎, *Falasṭīn*; in ebràico: פלשתינה‎, *Palestina*; in yiddish: פאלעסטינע, *Palestine*) a l'é 'na región de l'Àzia, conpréiza tra-o Mâ Mediterànio, o sciùmme Giordàn, o Mâ Mòrto, o Mâ Rósso e o confìn con l'Egìtto.

A l'é 'n àrea contéiza tra o Stâto de Palestìnn-a e o Stâto de Israêle.

## Stöia

## Galerîa d'inmàgine

Immaggine:1759 map Holy Land and 12 Tribes.jpg|Palestìnn-a, 1759
Immaggine:Modern Palestine, Illustrated atlas, and modern history of the World, 1851.jpg|Palestìnn-a, 1851
Immaggine:1864 Johnson Map of Israel, Palestine, or the Holy Land - Geographicus - Palestine-j-64.jpg|Palestìnn-a, 1864
Immaggine:Map of Palestine in Russian, a. 1900.jpg|Palestìnn-a, 1900
Immaggine:Palestine according to Eusbius and Jerome - Smith 1915.jpg|Palestìnn-a, 1915
Immaggine:BritishMandatePalestine1920.png|Palestìnn-a, 1920
Immaggine:Palestine south 1924.jpg|Palestìnn-a, 1924
Immaggine:Palestina 1946.jpg|Palestìnn-a, 1946
Immaggine:UN Partition Plan Palestine.png|Palestìnn-a, 1947


Immaggine:Ensign of the Palestine Mandate (1927–1948).svg|A bandêa ingléize da Palestìnn-a quànde a l'êa 'n protetorâto britànico 1927-1948
Immaggine:PalestineAndTransjordan.png|Palestìnn-a e Transgiordània into perîodo do mandâto ingléize
Immaggine:Palestine Mandate Stamp 92.jpg|In francobóllo do perîodo ingléize
Immaggine:British mandate stamp.jpg|Francobóllo do perîodo ingléize
Immaggine:Mill (British Mandate for Palestine currency, 1927).jpg|Bigétto de bànca do perîodo ingléize
Immaggine:PalestineP7b-1Pound-1929-donatedtj f.jpg|'Na sterlìnn-a palestinéize
Immaggine:British Mandate Palestinian passport.jpg|Pasapòrto do mandâto de Palestìnn-a


## Âtri progètti

Categorîa:Israêle
Categorîa:Stâto de Palestìnn-a
Vocale

'Na **vocâle** a l'é 'n són scilàbico prononçiòu sénsa nisciùnn-a restriçión into træto vocâle. E vocâle són unn-a de dôe clàsse prinçipæ de soìn da vôxe, con l'âtra ch'a l'é raprezentâ da-e consonànte. E vocâle pêuan cangiâ de qualitæ, volùmme e quantitæ (ò longhéssa) ascì. De sòlito són vocalizæ e lighæ inte 'n mòddo stréito a variaçioìn de prozodîa cómme o tón, l'intonaçión e l'acénto, cangiàndo bén bén a còcina ascì.

A pòula "vocâle" a vêgne da-o latìn *vocalis*, sàiva a dî "da vôxe", e d'ancheu a l'é dêuviâ ségge pe indicâ i soìn vocàlichi che i scìnboli ch'i raprezéntan.

### Vocâle inta léngoa lìgure
Chi de sótta gh'é 'na tabélla co-e vocâle de lóngo dêuviæ inta léngoa lìgure. A ògni mòddo, in sciâ bâze da variànte consciderâ, ghe peu êse 'n pitìn de diferénsa, prezénpio aprêuvo a-a conpàrsa da .

## Nòtte


## Âtri progètti

Categorîa:Gramàtica
Lengoa zeneize

O **Zenéize** o l'é 'na variante da lengoa ligure parlâ inta çitæ de Zêna e inti comun vexìn. A diferénsa de âtre parlæ lìguri, o zenéize o l'é sénpre stæto, storicamente, unn-a léngoa e no un dialetto, comme scriveiva za Padre Federico Angelo Gazzo into 1909 inta seu traduçión da Divinn-a Comédia in léngoa zenéize.

Ségondo a Càrta eoropêa de léngoe regionâli ò minoritâie do 1992, poémmo consciderâ o zenéize comme 'na léngoa regionâle.

## Stöia
O zeneize, comme a gran parte de léngoe d'Italia, o l'é derivòu da-o latìn vorgâ, subendo pöi, into corso di sécoli, e influense de âtre léngoe neolatinn-e, comme o françeize ò l'italiàn; a ògni mòddo, a-a reversa de âtre léngoe gallo-italiche, o zeneize o l'é stæto asæ de ciù influensòu da-e léngoe do Meridion.  A prìmma poêxîa in zenéize conosciûa a l'é stæta scrîta into 1291 da l'anònimo zenéize, conosciûo ascì comme Luchetto. 

## Variante

## Carateristiche

### Fonologîa
#### Consonanti

#### Vocâle
O scistema vocalico do zeneize o l'é asæ ricco: difæti o l'é formòu da 9 vocâle, e quæ (a eceçion di *ö* e di *ò*)  se prezentan segge inta verscion curta segge inta verscion longa.

#### Dittonghi

## Scistemi de scrîtûa
Esendo a parlâ ligure a ciù conosciûa e trascrîa de tùtte, o zeneize o l'à avûo tànte divèrse grafîe. 

A primma a svilupâse, dapeu 'na serie de reforme into XVII sécolo, a l'é stæta a coscì dîta grafîa tradiçionâ: questa a deuviâva za de léite che son diventæ, into significâto, tipiche de parlæ lìguri (a ezenpio *æ, ç, x* ò i dittonghi comme *eu*), mentre a l'êa ancón prezente a êre intevocàlica e inte prepoxiçioin articulæ (a ezenpio: *dra* a-o pòsto de *da* e *ro* a-o pòsto de *o*) e a êsse potêa êse pronunçiâ segge *s* segge *sc* (davanti a *c/t* e *i*) . Sucesivaménte gh'é stæto de ciù âtre modiffiche, comme a spariçion da *j*, e tanti studioxi e artisti, sorviatutto inte l'ùrtimo sécolo, àn modificòu e precedenti grafîe co azonte personæ.    

Ancheu no existe 'na grafîa universalmente acetâ: e ciù adeuviæ son a *[[Grafîa ofiçiâ|grafîa ofiçia]]* de l'Academia Ligustica do Brenno, a ''grafîa in U'' do *Vocabolâiu d'e Parlæ Liggyre*, e 'na variante moderna da grafîa tradiçionâ.

## Desligaléngoa
* *Mi sò asæ s'a sâ a l'é asæ pe sâ a säsissa.* 
**Sciâ scîe scignôa, sciando Sciâ xêua in scî scî.*
**A-o mêu nêuo gh'é nêue nâe nêue; a ciù nêua de nêue nâe nêue a n'êu anâ.*
**Gi'àngiai g'han gi'oggi gi'uegge gi'unge cume gi'atri?* = (scrîta inta variànte de Cogorno)

## Provèrbi e mòddi de dî
**Son zeneize, rîzo ræo, strénzo i dénti e parlo ciæo.*
* O bambìn o se laménta: *Ò famme.* Sò moæ a ghe rispónde: *Gràttite e zenógge e fatte e lazàgne.* 
* *Chi vêu vîve da bon crestiàn, da-i begghìn o stagghe lontàn.* 
* *No se peu sciusciâ e sciorbî.*
**Chi no cianze, no tetta.*

## Nòtte
;Nòtte a-o tèsto


;Nòtte bibliogràfiche


## Ligàmmi de fêua
* Vocabolario Italiano-Genovese
* Traduttore Italiano Genovese - TIG
* Diçionäio italiàn-zeneise do Conseggio Ligure
* Rime dell'Anonimo Genovese del XIII-XIV sec.
Mago Merlin (lettiatùa trexentesca)

Conta anònimo do XIV secolo, in lengoa ligure, che o narra e vixende do Mago Merlìn.

### ''O Mago Merlìn''
*In questo tenpo si fo in Britagna Merlin propheta, figio de unna saynta monega figia de re, et nassé per conçonçimento de demmonio, ché la mayre de questo Merlin fo figia de lo re Demecio et fo monega in lo monesté de San Pero in la citay de Caermedua, et questa disse che may ella no cognoscé homo, ma disse che gi apparsse un chi gi pareyva belissimo et si la basà; un'atra vota gi apparsse et si l'abrazà et basala monte vote, et quando se disparsse questo chi gi pareyva cossì bello et chi l'abrazava et chi la basava, ella se trovà esser gravea. Fazando lo re de Britagna un hedificio meravejoso et grandissimo, de note dispareyva çò che de jorno hedificava, et dagandosse meravegia avé responsion dali soy magi che lo hedificio no prospareyva sarvo inter la cancina no fosse meschià delo sangue de arcun chi fosse zenerao et procreao senza paire. Et cercandosse tar persona per lo regname, fo revelao Merlin da un garzon cum chi ello se acavejava, et seando preyso Merlin, mostrà che li magi se mentivan, et questo Merlin mostrà un grande abisso chi devorava in tera de note tuto lo hedificio che lo re fasea far de dì, et per questo moo scanpà.*

Categorîa:Conponiménti in lìgure
Categorîa:Narratïa
Lengue afroasiatiche

E **lengue afro-asiatiche** sun unn-a de famiggie de lengue ciù grosse a-o mondo, con 375 lengue e çirca trexento mioin de personn-e che e parlan in te l'Africa do nòrd e do levante, e in te l'Asia do sud-est ascì.

## Clasificaçion

Questa famiggia a g'ha e seguenti sottofamiggie:
* Lengue berbere
* Lengue çiadiche
* Lengua egiçia
* Lengue semitiche
* Lengue cusçitiche
* Lengue omotiche

Diversci studioxi clascìfican a lengua ongota in te lengue omòtiche ascì.
Mæximo discorso o se peu fâ pe a lengua bexa, da arcun studioxi considerâ in ta sottofamiggia de lengue cusçitiche .

## Nòtte


## Veddi ascì
* Classificaçion de lengue

## Âtri progètti
Lengue berbere

E **lengue berbere**, dïte *Tamazight* ascì, son o gruppo de lengue prinçipalemente parlæ in Maròcco e Algeïa, e in to Deserto do Sahara e do Sahel ascì. Gh'é un movimento tra i bèrberi pe unì e lengue berbere settentrionæ in te un'unega lengua.

## Clascificaçion
A clascificaçion de lengue bèrbere a l'è difìssile pe a caxon da lô semegiansa. Maarten Kossmann (1999) o e descrive comme doe ramme: Lengue berbere settentrionæ e tuareg, e arcunne lengue parlæ inte de zone periferighe çircondæ da person-e che parlan l'àrabo:

* Lengue Nefusa-Siwa
* Lengue Ghadames-Awjila
* Lengue berbere settentrionæ
** Lengue Zenati
*** Tarifit
** Lengua Kabyle
** Lengue do Atlante marocchin
*** Tashelhiyt
*** Lengua Tamazight do Atlante çentrâ
* Lengue Tuareg
* Lengua Zenaga

## Clascificaçion Arternatïva

Ätri etnologhi, soviatutto Aikhenvald e Militarev (1991), han proposto a seguente clascificaçion:

* Lengua Guanche
* Lengue berbere orientæ
** Lengua Siwa
** Lengue Awjila-Sokna
* Lengue berbere settentrionæ
** Lengue Zenati
** Lengua Kabyle
** Lengua Chenoua
** Lengue de l'Atlante marocchin
* Lengue Tamasheq
** Lengue Tamasheq settentrionæ
** Lengue Tamasheq meridionæ
* Lengua Zenaga

## Âtri progètti

Berbero
Lengue çiadiche

E **lengue çiadiche** son parlæ in te unn-a region esteiza da o nòrd da Nigeria, Niger, Çiad, Repubbrica Çentro Africæn e Camerun.

## Clasificaçión

Son divize inte quattro sottogruppi:
* Lengue Biu-Mandara
* Lengue çiadiche orientæ
* Lengue Masa
* Lengue çiadiche oççidentæ

## Âtri progètti

Chadiche
Lengua egiçia

A **lengua egiçia** (*r n km.t*) a l'ea a lengua parlâ in te l'Antigo Egitto.

## Descriçion e stöia

I primmi documenti scrïi son datæ into 3200 a.C. L'egiçio o l'è stato parloö fin a o V secolo d.C. inta forma conosciùa co o nomme de demotico, e in te l'Etæ de Mëzo comme copto.

A lengua offiçia de l'Egitto ancheu o l'è l'àrabo, o copto o l'è restoö a lengua usâ da o popolo doppo a conquista àraba de l'Egitto, e o l'è ancheu usou comme lengua liturgica da a Gexa Copta.

## Atri progètti

Egiçio
Arabia Saudïa

Nomme ofiçiâ: * المملكة العربية السعودية - Al-Mamlakah al-'Arabiyyah as-Sa'ūdiyyah*, stato de l'Asia oççidentâ indipendénte da-o 1927, a seu capitâ a l'é Riyadh.

## Atri progètti


Categorîa:Membri da Liga Àraba
Categorîa:Membri da comunitæ di paixi do gorfo persego
Barlaam e Josaphat

A stöia de **Barlaam e Josaphat** a l'ea popolâ in to trexento in tutta Euròpa. A l'è a trasposiçion da stöia do Buddha in ta tradiçion crestiann-a.

Josaphat, o prinçipe Gautama do Buddiximo, o l'è serrao da o puæ in ta tore do so palaçio pe sarvâlö da i mâ do mondo, ma cresciûo, o Josaphat o l'ottegne, doppo tante recceste, o permisso de sciortî e de anâ a vedde cose gh'é in to mondo.

L'autô do bran o l'è sconosciûo. Chi de sotta gh'é 'n tòcco de quello bran scrito into vorgâ con influssi do zeneize.

## Atri progetti

Categorîa:Conponiménti in lìgure
Categorîa:Narratïa
Contrasto co-ina dònna zeneize

**''Domna, tant vos ai preiada'',** (titolo òriginâle in lengoa proensâ) a l'é 'na òpera letiâia in zeneize antigo de Raimbaut de Vaqueiras. Unn-a dònna zeneize a refûa i comprimenti che ghe fa un zullâ proensâ e inte sò rispòste a l'adeuvia a lengoa ligure.

## O contèsto stòrico
O Raimbaut de Vaqueiras o l'à scrìto o poêma verso o 1190; o l'aiva visciûo a Zena e dappeu o s'êa trasferìo inta Corte di Malaspina a Tortonn-a. L'é pe questo che o contrasto - scìmile a-o conponimento ciamòu Pastorella - o l'é amorôzo ma ascì politico-sociale: un contràsto fra l'Inpêro e i Comùn.

## O poêma
Queste chi en e prìmme dôe ströfe (scrîte in proensâ) e i versci da fin do poêma in zeneize antigo, inti quæ a donna zenéize a conseggia a-o poeta d'anâ a-a Corte di Malaspinn-a a fâse dâ 'na ròsoa.

Jujar 1. *Domna, tant vos ai prejada,*
::*Sius plaz, q’amar me voillaz,*
::*Q’eu sui vostr’ endomenjaz;*
::*Car es pros et enseignada*
::5. *E toz bos prez autrejatz;*
::*Per qem plai vostr’ amistaz;* 
[...]

Dònna 15. **Jujar, voi no se’ corteso** 
:::**Qe me chaidejai de zo!** 
:::**Qe niente no farò!** 
:::**Ance, fossi voi apeso!** 
:::**Vostr’ amia no serò!**
::20. **Certo, ja ve scanerò,** 
:::**Proenzal malaurao!** 
:::**Tal enojo ve dirò:**
:::**“Sozo, mozo, escalvao!”**
:::**Ni za voi no amerò;**
::25. **Q’ e’ chu bello marì ò** 
:::**Qe voi no se’, ben lo so!** 
:::**Andai via, frar’: en tempo** 
:::**Millorado!**
[...]
::71.**Jujar, to proenzalesco,**
:::**S’eu aja gauzo de mi,**
:::**Non prezo un genoi;**
:::**No t’entend plui d’un Toesco**
::75. **O Sardo o Barbarì,**
:::**Ni non ò cura de ti!**
:::**Voit’ acaveilar co mego?**
[...]
::91.**Jujar, no serò con tego,**
:::**Poss’ asì te cal de mi!**
:::**Meill varà, per sant Martì,**
:::**S’andai a ser Opetì,** 
::95. **Qe dar v’ à fors’ un roncì,**
:::**Car sei jujar.**

## A léngoa ligure do poêma
L'é difìçile fâ 'n'anàlixi preciza da léngoa do poêma, percöse gh'é bén bén de manoscriti despægi, e perche no se sâ se o Raimbaut o conosceiva bén o ligure o s'o l'aiva deformòu pe creâ 'n efètto còmico. Ma pâ che into sò testo se gh'atreuva za i partiçìpi liguri in -Ao e o pàsso do -PL latin a CI: Plus➔Ciù, into testo scrìto  Chu. O mæximo avèrbio o s'atreuva inta strofa zenéize de 'n âtro poêma de Raimbaut, *Eras quan vey verdeyar (*'çhu*' fresca qe flor de glaio)*.

## Nòtte


## Bibliografìa
* 
*
*

## Conligaménti esterni
* Bibliuteca naçionâle de Fransa, manuscript 12473, di cento venti poeti Provenzali'' 
* Vincenzo Crescini, contrasto bilingue di Rambaldo Vaqueiras'' 

Categorîa:Conponiménti in lìgure
Lengua amarica

L**'Amarico** (አማርኛ - *āmariññā*) a l'è unn-a lengua semitica do gruppo lengoistego meridionâ. Lengua offiçiâ de l'Etiopia, a l'è parlâ da çirca 27 mioin de personn-e.
A lengua amarica a l'è scrita co l'arfabeto Ge'ez.

## Descriçion e stöia

## Âtri progètti

Amarico
Lengue Ebraiche

Co-o termine **lengue ebraiche** se fâ riferimento a un gruppo de lengue semitiche canaanite, che non se differensian particolarmente da e ätre lengue canaanite se non pe a religion de personn-e che e parlan.De lengue ebraiche l'unica deuviaa ancheu a l'è l'Ebraico.
## Descriçion e stöia

## Atri progètti

Ebraiche
Lengua àraba moderna standard

L**'Àrabo moderno standard** (*اللغة العربية*) o l'è unn-a semplificaçion de l'àrabo usâ da squæxi tûtti i mëzi de comunicaçion scrïti e inti programmi televixïvi rivolti a-a grande maggioransa de personn-e che parlan a lengua àraba in diverse naçioin do mondo.

## Descriçion e stöia

Àrabo moderno standard
Lengue nilo-sahariann-e

E **lengue nilo-sahariann-e** son parlæ da circa 50-60 milioin de personn-e in te l'Africa da e regioin in proscimitæ di sciummi Çari e Nilo (donde o nomme) a o nòrd ovest do continente e fin a a region do sciumme Congo.

A clascificaçion de lengue nilo-saharianne comme una famiggia separâ a l'è discussa da i studioxi de lengoistega, arcun dixan che queste dovieivan ëse assoçiæ a e Lengue niger-kordofanian-e (Niger-Congo).
## Clascificaçion

Segondo o studioso Joseph Greenberg (*The Lengue of Africa*) e lengue nilo-sahariann-e:
* Lengue Komuz
* Lengue Sahariann-e
* Lengue Songhay
* Lengue Fur 
* Lengue Maban
* Lengue Chari-Nile
** Lengue sudaneixi çentræ
** Lengua Kunama
** Lengua Berta
** Lengue sudaneixi orientæ
*** Lengue nubiann-e
*** Lengue do Nilo

### E lengue prinçipæ
* Luo 
* Kanuri
* Dinka
* Lango
* Nuer
* Acholi
* Songhay
* Fur
* Lengue nubian-e

## Veddi ascì
* Clascificaçion de lengue

## Âtri progètti
Lengua Luo

A lengua **Luo**, dïta **Dholuo** ascì (*Dholuo*), a l'è unn-a lengua nilo-sahariann-a parlâ da circa trei mioin e mezo de personn-e into Kenya, l'Uganda orientâ e in ta Tanzania. A lengua Luo a l'è parlâ da i Luo, o terso gruppo pe grandessa do Kenya doppo o Kikuyu e Luhya).

## Descriçion e stöia

## Âtri progètti

Luo
Lengua Lango

O **Lango** (*Lwo*, *Lwoo*, ò *Leb-Lango*) o l'è unn-a lengua nilo-sahariann-a parlâ da circa un mion de personn-e, da unn-a de etnie ciù grosse de l'Uganda.

## Descriçion e stòia

Lango
Lengua Kanuri

O **Kanuri** (*Kànùrí*) o l'é 'na lengoa nilo-sahariann-a parlâ da circa 3 milioìn e mêzo de personn-e, da-o Niger a-a Nigeria nòrd-örientâ.

## Descriçion e stöia

## Âtri progètti

Kanuri
Lengua Dinka

O **Dinka** (*Thuɔŋjäŋ*) o l'è unn-a lengua nilo-saharianna parlâ da circa doi mioin de personn-e, in to Sudan do Sud.
## Descriçion e stöia

## Atri progètti

Dinka
Lengue Songhay

O **Songhay** (*Songhai* ò *Ayneha*) o l'è 'n gruppo de lengue nilo-sahariann-e parlæ da circa 3.000.000 personn-e in ta region do Sciumme Niger in Mali e Borkinn-a Fäso. O dialetto prinçipâ o l'è parloö a Timbuktu, capitâ de l'antigo impeo Songhai.

## Descriçion e stöia

## Atri progètti

Songhay
Lengua Fur

O **Fur** (*bèle fòòr* ò *fòòraŋ bèle*) o l'è unn-a lengua nilo-sahariann-a parlâ da circa 500.000 personn-e in ta region sudaneise do Darfur (in àrabo: "a ca' di Fur").

## Descriçion e stöia

Fur
Lengua giavaneise

O **Giavaneise** (*Basa Jawa*), o l'è a lengua do gruppo lengoistego indonexian oççidentâ ciù parlâ a o mondo. O l'è parloö da çirca 76 mio'n de personn-e in te de parte de Indonexia, Suriname e Neuva Caledonia.

## Descriçion e stòia

## Atri progètti

Giavanéize
Lengua cham

O **Cham** o l'è a lengua do gruppo lengoistego indonexian oççidentâ parlâ da o popolo omonimo in Vietnam.

## Descriçion e stöia

## Âtri progètti

Cham
Lengua balineise

O **Balineise** (*Basä Bali*) o l'è 'na lengua maleo-polinexìaca do grûppo lengoistego indonexian oççidentâ parlâ da çirca 3,3 mioin de personn-e inte l'isoa de Bali in Indonexia.

## Descriçion e stöia

## Nòtte


## Âtri progètti

Balinéize
Lengua tagalog

O **Tagalog** (*Tagalog*), o l'è unn-a lengua do gruppo lengoistego Malayo Polinesian. Lengua offiçiâ de Filippinn-e o l'è parloö da çirca 22 mioin de personn-e e da diversci emigranti in ti Stati Unïi d'America ascì.

## Descriçion e stöia

## Atri progètti

Tagalog
Lengua Acholi

L**'Acholi** (*Lwo*) o l'è unn-a lengua nilo-sahariann-a parlâ da circa 800.000 personn-e in te l'Uganda e in to Sudan. O l'è molto scimile a o Lango.

## Descriçion e stöia

 

Acholi
Lengua Nuer

O **Nuer** o l'è unn-a lengua nilo-sahariann-a parlâ da circa 800.000 personn-e da tribù di Nuer in to Sudan do Sud e in te l'Etiopia ocidentâ.

## Descriçion e stöia

Nuer
Lengua cebuann-a

O **Cebuàn**, o l'è unna lengua do gruppo lengoistego Malayo Polinesian parlâ in te l'isoa de Cebe de Filippinn-e da çirca 22 mioin de personn-e.

## Descriçion e stöia

## Âtri progètti

Cebuàn
Lengua ilokann-a

L**'Ilokàn** (*Ilokano*) o l'è 'na lengua do grüppo lengoistego Malayo Polinesian.

Tersa lengua ciù parlâ in te Filippinn-e, o l'è parlòu da çirca 8 mioin de personn-e.
## Descriçion e stöia

## Âtri progètti

Ilokàn
Lengua gilberteise

O **Gilberteise** (*Taetae ni Kiribati*), o l'è unna lengua do gruppo lengoistego Malayo Polinesian.
Lengua offiçiâ de Kiribati, o l'è parloö in totale da çirca 100.000 personn-e in te Fiji, Isoe Marshall, Nauru, Isoe Salomon, Tuvalu e Vanuatu.

## Descriçion e stöia

## Âtri progètti

Gilbertéize
Lengua madureise

O **Madureise** (*Bhâsa Madhurâ*), o l'è unna lengua do gruppo lengoistego Malayo Polinesian, parlâ in te l'isoa de Madura (Indonexia), a Scingapô e in te regioin vexinn-e da çirca quatorze mioin de personn-e.

## Descriçion e stöia

## Âtri progètti

Maduréize
Lengua minangkabau

O **Minangkabau** (*Baso Minangkabau*), o l'è unn-a lengua do gruppo lengoistego Malayo Polinesian, parlâ in Indonexia e Malaysia da çirca 7 mioin de personn-e.

## Descriçion e stöia

## Âtri progètti

Minangkabau
Lengua batak

O **Batak**, o l'è 'n insémme de 7 léngoe do gruppo lengoistego Malayo Polinesian, parlâ da o popolo omonimo in Indonexia da çirca 7 mioin de personn-e.

## Descriçión e stöia

## Âtri progètti

Batak
Lengue bikol

O **Bikol**, o l'è un gruppo de lengue do gruppo lengoistego Malayo Polinesian, parlæ in te  Filippinn-e da 4.6 mioin de personn-e (compreixi i dialetti).

## Descriçion e stöia

## Atri progètti

Bikol
Lengua banjar

O **Banjar** (*Bahasa Banjar*), o l'è unna lengua do gruppo lengoistego Malayo Polinesian, parlâ da o popolo omonimo in Indonexia e in te l'Arabia Saudïa da 3.5 mioin de personn-e.

## Descriçion e stöia

## Atri progètti

Banjar
Lengua indonexiann-a

L**'Indonesiàn** ò *Indonexiàn* (*Bahasa Indonesia*) o l'é unn-a léngoa do grùppo lengoistego Malayo Polinesian derivâ da-o Maleize.
Léngoa ofiçiâ de l'Indonexia, o l'é parlòu a Timor Leste ascì.

## Descriçion e stöia

## Âtri progètti

Indoneziàn
Hawaii

Nommi offiçiâ: **Mokuʻāina o Hawaiʻi** in hawaïan e **State of Hawaii** in ingleise, çinquateximo stato d'i Stati Unïi d'America in te l'union da o 1959 , a so capitâ a l'è Honolulu.
E Hawaï son l'unico stato di Stati Unïi a non ëse in to continente american.
E Hawaï ean conosciùë co o nomme de Isoe Sandwich ascì.

## Âtri progètti

Categorîa:Stâti di Stâti Unîi d'América
Alabàma

**Alabama** (*State of Alabama* in ingleize), 22-eximo stato di Stati Unïi d'America. O l'è stæto un di stati a separase da l'union e a fondâ i Stati Confederæ d'America. O l'è rientròu inte l'union into 1868 dòppo a guæra çivile scciupâ into 1861. A sò capitâle a l'è Montgomery.

Categorîa:Stâti di Stâti Unîi d'América
Categorîa:Stati Confederæ d'America
Carolinn-a do Sud

Nomme ofiçiâ **State of South Carolina**. A Carolinn-a do Sud a l'êa unn-a de trezze colònie che se son rebellæ a-a dominaçión ingleize e àn iniçiòu a Rivoluçion Americann-a ch'à portòu a-a deciaraçión d'indipendénsa do 1776.

A Carolinn-a do Sud o l'è stæto o primmo stato ascì a separâse da l'unión e a fondâ i Stati Confederæ d'America. O l'é ri-entròu inte l'unión into 1868 dòppo a Guæra çivî americann-a. A seu capitâ a l'é Columbia.

Categorîa:Stâti di Stâti Unîi d'América
Categorîa:E trezze colonie
Categorîa:Stati Confederæ d'America
Misciscippi

Nomme ofiçiâ **State of Mississippi**, vintêximo stato di Stati Unïi d'America da-o 1817, o Misciscippi o l'è stæto un di stati a separase da l'union e a fondâ i Stati Confederæ d'America. O l'è ri-entròu inte l'union into 1870 dòppo a guæra çivî. 

A seu capitâ a l'è Jackson.

Categorîa:Stâti di Stâti Unîi d'América
Categorîa:Stati Confederæ d'America
Florida

Nomme offiçiâ **State of Florida**, vintisetteximo stato di Stati Unïi d'America da o 1845, doppo che a Spagna o l'aveiva cedùo a i Stati Unïi in to 1819.
A **Florida** o l'è stæto un di stati a separase da l'union e a fondâ i Stati Confederæ d'America. O l'è re-introö in te l'union in to 1868 doppo a guæra çivile.
A so capitâ a l'è Tallahassee.

## Âtri progètti

Categorîa:Stâti di Stâti Unîi d'América
Categorîa:Stati Confederæ d'America
Louisiann-a

Nommi ofiçiæ: **State of Louisiana** in ingleize e **État de Louisiane** in françèize.

## Descriçion e stöia
O teritöio da Louisiann-a o l'è stæto accatòu da-i Stati Unii da-a Fransa into 1803, dappeu o l'è divegnûo un stato de l'union into 1812.

A Louisiann-a o l'è stæto un di stati a separase da l'union e a fondâ i Stati Confederæ d'America, o l'è stæto re-ammisso inte l'union dòppo a guæra çivile.
A sò capitâle a l'è Baton Rouge.

## Âtri progètti

Categorîa:Stâti di Stâti Unîi d'América
Categorîa:Stati Confederæ d'America
Texas

Nomme ofiçiâ: **State of Texas**. O **Texas** o l'è stæto 'na repùbbrica indipendente (Repubbrica do Texas) da-a separaçion da-o Méscico into 1836 a-o 1845, quande o l'è divegnûo o 28-eximo stato di Stati Unïi d'America.
O Texas o l'è stæto un di stati a separâse da l'Union e a fondâ i Stati Confederæ d'America, e o l'è stæto ri-ammisso inte l'union dòppo a guæra çivî into 1870.A sò capitâle a l'è Austin.

Categorîa:Stâti di Stâti Unîi d'América
Categorîa:Stati Confederæ d'America
Giörgia (stato USA)

Nomme ofiçiâ **State of Georgia**. A Giörgia a l'êa unn-a de trezze colònie che se son rebellæ a-a dominaçion ingleize e han inçòu a Rivoluçion Americann-a ch'ha portòu a-a deciaraçion d'indipendensa do 1776, o l'è stæto o quarto stato a firmâ a constituçion di Stati Unïi d'America into 1788.
A Giörgia o l'è stæto un di stati a separâse da l'union e a fondâ i Stati Confederæ d'America. O l'è stæto l'ùrtimo stato a rentrâ inte l'union into 1870 dappeu a Goæra civîle americànn-a. A sò capitâle a l'é Atlanta.


Image:Atlanta cityscape.jpg
Image:StoneMountain.jpg
Image:MountainParkGeorgiaSunrise.jpg


Categorîa:Stâti di Stâti Unîi d'América
Categorîa:E trezze colonie
Categorîa:Stati Confederæ d'America
Virginnia

A **Virginnia** (**Commonwealth of Virginia** in ingleise) a l'ea a sede do ciù antigo insediamento ingleise in America e unn-a de trezze colonie che se son rebellæ a a dominaçion ingleise e han inizioö a Rivoluçion Americann-a ch'a l'ha portoö a a deciaraçion de indipendença do 1776.

A Virginnia o l'è stæto un di stati a separase da l'union e a fondâ i Stati Confederæ d'America, a l'è stæta riammessa inte l' union doppo a guæra çivî int'o 1870. 

A sö capitâ a l'è Richmond. Alexandria a l'é ascì 'na çitæ inportante da Virgìnnia.

Categorîa:Stâti di Stâti Unîi d'América
Categorîa:E trezze colonie
Categorîa:Stati Confederæ d'America
Arkansas

Nomme ofiçiâ: **State of Arkansas**, vintiçinqueximo stato di Stati Unïi d'America da-o 1836, l'Arkansas o l'é stæto un di stati a separâse da l'Union e a fondâ i Stati Confederæ d'America, o l'é stæto ri-ammisso inte l'Union dòppo a guæra çivî americann-a into 1870.A seu capitâle a l'é Little Rock.

Categorîa:Stâti di Stâti Unîi d'América
Categorîa:Stati Confederæ d'America
Tennessee

**Tennessee** (nomme ofiçiâ: **State of Tennessee**, deximosesto stato di Stati Unïi d'America da-o 1796, o Tennessee o l'è stæto un di stati a separâse da l'Unión e a fondâ i Stati Confederæ d'America, o l'è stæto o primmo stato a êse ri-ammisso inte l'Union dòppo a Guæra çivî into 1866.

A sò capitâle a l'è Nashville.

Categorîa:Stâti di Stâti Unîi d'América
Categorîa:Stati Confederæ d'America
Missouri

Nomme ofiçiâ: **State of Missouri**, stato di Stati Unïi d'America da-o 1821, o Tennessee o l'è stæto un di stati a separase da l'union e a fondâ i Stati Confederæ d'America, o l'è stæto ri-ammesso inte l'union dòppo a guæra çivî.

## Descriçion e stöia
A sò capitâle a l'è Çittæ de Jefferson.

## Âtri progètti

Categorîa:Stâti di Stâti Unîi d'América
Categorîa:Stati Confederæ d'America
Kentucky

Nomme ofiçiâ: **Commonwealth of Kentucky**, originäiamente parte da Virginnia, o l'è divegnûo o chinsêximo stato di Stati Unïi d'America. Into 1792, o Kentucky o l'è stæto un di stati a separâse da l'union e a fondâ i Stati Confederæ d'America, o l'è stæto ri-ammìsso inte l'union dòppo a guæra çivî.

A sò capitâ a l'è Frankfort.

## Atri progetti

Categorîa:Stâti di Stâti Unîi d'América
Categorîa:Stati Confederæ d'America
Stati Confederæ d'America

I **Stati Confederæ d'America** son stæti formæ da ùnze colònie do Sud di Stati Unïi che into 1861 àn deciaròu a secescion da l'Union. I Stati Unïi (*o Nòrd*) no àn mai riconosciûo a confederaçion e l'àn consciderâ ilegìttima.

Unna guæra çivî a l'è scciuppâ quande e truppe do Sud àn tiòu a-e truppe do Nòrd che occupavan a-o forte Sumter de Charleston inta Carolina do Sud inte l'arvî do 1861. Nisciunn-a naçion d'Euròpa a l'à riconosciûo a confederaçion, con l'ùnica ecceçion do Vatican, ma o Regno Unïo o l'à agiutòu militarmente a confederaçion durante a guæra.

Quande i generæ sudisti se son areixi into 1865, a confederaçion s'è desfæta e no ghe stæta arcunn-a rescistensa, coscì i stati son stæti cian cianin riammissi inte l'Union.

## A secescion
I prìmmi sette stati, secescion do màrso 1861:
* Carolinn-a do Sud, (20 dexénbre 1860)
* Misciscippi, (9 zenâ 1861)
* Florida, (10 zenâ 1861)
* Alabama, (11 zenâ 1861)
* Georgia, (19 zenâ 1861)
* Louisiann-a, (26 zenâ 1861)
* Texas, (1° frevâ 1861)

Dòppo che o prescidente di Stati Unïi d'America Lincoln o l'à ciamòu ätri sordatti, ätri quattro stati se son unïi a-a confederaçion:
* Virginnia, (17 arvî 1861)
* Arkansas, (6 màzzo 1861)
* Tennessee, (7 màzzo 1861)
* Carolinn-a do Nòrd, (20 màzzo 1861) 

Ätri doî stati se son unïi a a confederaçion, sciben che no son stæti mai controlæ efetivamente da-a confederaçion:
* Missoùri, (31 otôbre 1861)
* Kentucky, (20 novénbre 1861)

## E bandëe da confederaçion

CSA FLAG 28.11.1861-1.5.1863.svg|Prìmma bandëa naçionâ"Stars and Bars"
Second national flag of the Confederate States of America.svg|Segonda bandëa naçionâ "Stainless Banner"
Flag of the Confederate States of America (March 4, 1865).svg|Tersa bandëa naçionâ
Naval jack of the Confederate States of America (1861-1863).svg| Bandëa da mænn-a militâ1861-1863
Conf Navy Jack (light blue).svg| Bandëa da mænn-a militâ1863-1865
Battle flag of the US Confederacy.svg|Bandëa de l'armâ"Southern Cross" (Croxe do Sud)


## Ätri progetti
Virginnia Oççidentâ

A **Virginnia Oççidentâ** (**State of West Virginia** in ingleize) a s'è separâ da-a Virginnia durante a Guæra çivî americann-a into 1863, e a l'è stæta ammessa inte l'Union comme stato a parte. A sò capitâ a l'è Charleston.

## Âtri progètti

Categorîa:Stâti di Stâti Unîi d'América
Categorîa:E trezze colonie
Massachusetts

O **Massachusetts** (*Commonwealth of Massachusetts* in ingleise) o l'ea unn-a de trezze colònie, stâto di Stâti Unîi d'América da-o 1788.

## Descriçion e stöia
Int'a çittæ de Boston son comensæ i möti che han portòu a-a rebellion contra a dominaçion ingleise e han inçòu a Rivoluçion Americann-a, che ha portòu a-a deciaraçion de indipendença do 1776. O confinn-a co-o Connecticut e o Noeuvo York e o fà pàrte de unn-a area metropolitann-a da Còsta Atlàntega di Stati Unïi. A seu capitâ a l'è Boston.


Immaggine:Lexington Battle Green during performance of Old Guard Fife & Drum Corps.jpg|Comun de Lexington
Immaggine:USA 09562 Boston Luca Galuzzi 2007.jpg|Boston
Immaggine:Gay Head Light - USA MA.jpg|A lanterna de Martha's Vineyard, Aquinnah


## Âtri progètti

Massachusetts
Neuvo Hampshire

O **Neuvo Hampshire** (**State of New Hampshire** in ingleize) o l'ea unn-a de trezze colònie che se son rebellæ a-a dominaçion ingleize e àn inçòu a Rivoluçion American-a ch'a l'à portòu a-a deciaraçion de indipendença do 1776.

A sò capitâ a l'è Concord.


Image:New hampshire in autumn.jpg
Image:Winnipesaukee Ice.jpg
Image:Jackson, covered bridge, NH, White Mountains.jpg


## Âtri progètti

Categorîa:Stâti di Stâti Unîi d'América
Categorîa:E trezze colonie
Maine

O **Maine** (**State of Maine** in ingleise) o l'ea unn-a de trezze colonie che se son rebellæ a a dominaçion ingleise e han inçoö a Rivoluçion Americæn ch'a l'ha portoö a a deciaraçion de indipendença do 1776.
A so capitâ a l'è Augusta.
O Maine o l'è o stato ciù a Nòrd de a costa orientâ di Stati Unïi.


Image:Portland Head Lighthouse, Maine.jpg
Image:Hamlin Peak seen from Baxter Peak.jpg
Image:Photo of the Week - Moose in mist (ME) (12637633223).jpg


## Atri progètti

Categorîa:Stâti di Stâti Unîi d'América
Categorîa:E trezze colonie
Isoa de Rhode

Nomme ofiçiâ: *The State of Rhode Island* (*Stato de l'isoa de Rhode*).
 
## Descriçion e stöia
O Stato de l'Isoa de Rhode o l'ea ûnn-a de trezze colònie americann-e che se son rebellæ a-a dominaçion ingleize e han inçòu a Rivoluçion American-a ch'a l'ha portòu a-a deciaraçion d'indipendença do 1776.

A sò capitâ a l'è Providence.

O Stato de l'Isoa de Rhode o l'è o ciù piccìn di Stati Unïi con 3.144 km² de seu.
## Galerîa de inmàgine

Beneficent Congregational Church.jpg
J29upwind.jpg
Masonic Temple, Providence RI.jpg


## Colegaménti esterni

Rhode
Connecticut

Nomme offiçiâ: **State of Connecticut**. O Connecticut o l'ea unn-a de trezze colonie che se son rebellæ a a dominaçion ingleise e han inizioö a Rivoluçion Americann-a ch'ha portoö a a deciaraçion d'indipendença do 1776.
A so capitâ a l'è Hartford.
O Connecticut o g'ha o ciù äto reddito pro capite di Stati Unïi.


Image:Main Street, Newtown CT.jpg|Newtown
Image:AspetuckValleyTrailStoneFence.JPG|Valley Trail Stone Fence
Image:Bulkeley Bridge in Hartford CT.jpg|Hartford - O pónte Bulkeley


## Âtri progètti

Categorîa:Stâti di Stâti Unîi d'América
Categorîa:E trezze colonie
Nêuvo York (stato)

O **Neuvo York**, ciamòu ascì da-i zeneixi *Stâto de Niorche* ò *Stâto de Neyork*  (**State of New York** in ingleize) o l'êa unn-a de trezze colonie che se son rebellæ a-a dominaçion ingleize e han inçòu a Rivoluçion Americann-a ch'a l'ha portòu a-a deciaraçion d'indipendensa do 1776.

A sò capitâle a l'è Albany, a sò çittæ ciù famôza a l'è Niorche.

## Atri progètti

Categorîa:Stâti di Stâti Unîi d'América
Categorîa:E trezze colonie
Vermont

O **Vermont** (**State of Vermont** in ingleise) o l'ea unn-a de trezze colonie che se son rebellæ a a dominaçion ingleise e han inizioö a Rivoluçion Americann-a ch'a l'ha portoö a a deciaraçion d' indipendença do 1776.

## Descriçion e stöia
A soa capitâ a l'è Montpelier.

O Stato attuâ do Vermont o l'è stæto disputoö tra e colonie do Niorche e do Noeuvo Hampshire. Da o 1777 a o 1791, o l'è stæto *de facto* unn-a repubbrica indipendente.


Image:Covered bridge Vermont.jpg
Image:Springtime in Vermont.jpg
Image:Lake Champlain, Burlington VT.jpg


## Âtri progètti

Categorîa:Stâti di Stâti Unîi d'América
Categorîa:E trezze colonie
Repubbrica do Vermont

A **Repubbrica do Vermont** (**Vermont Republic**) a l'è stæta un stato indipendente de l'America do Nòrd da-o 1777 a-o 1791.
## Descriçion e stöia
In to 1763, o trattâto de Pariggi o l'aveiva concrûzo a Guæra franco-indian-a e dæto l'area a-o Regno Unïo. Parte da region ean controllæ da-a Provinsa de Neuvo York e parte da-a Provinsa do Neuvo Hampshire, co-i teritöi di Monti do Neuvo Hampshire contestæ tra e doe provinse, o Re Zorzo III d'Inghiltæra o l'aveiva pigiòu a decixon de assegnâle a-o Neuva York.

Ethan Allen e a sò milìsia, i *[[Green Mountain Boys]]* (Zueni de montagne verdi) combatteivan primma contra i ingleixi e pöi contra e provinse do Neuvo York e do Neuvo Hampshire, e o chinze de zenâ do 1777 deciaravan l'indipendensa da **Republic of New Connecticut** (Repubbrica do Neuvo Connecticut), dïta ascì **Republic of the Green Mountains** (Repubbrica de Montagne Verdi). L'eutto de lùggio do mæximo anno o nomme o vegne cangiòu in Vermont (da-o françèize *les Verts Monts* (e montagne verde).

## Vôxe corelæ
* A seconda Repubbrica do Vermont

Categorîa:Stöia di Stâti Unîi d'América
A seconda Repubbrica do Vermont

**A segonda Repubbrica do Vermont** (*Second Vermont Republic*, 2VR) o l'è un movimento secescionista piccin in to stato american do Vermont pe o retorno do stato a l'indipendença avùa da o 1777 a o 1791 (Repubbrica do Vermont).

## Descriçion e stöia
L'organizzaçion a l'è stæta fondâ da Thomas Naylor, un ex professô de economia de l'Universcitæ de Duke, ch'o l'ha iniçiòu o movimento pubricando o libbro *The Vermont Manifesto* (*O Manifesto do Vermont*) in to 2003.

## Vôxe corelæ
* Repubbrica do Vermont

## Colegaménti esterni
* o scito offiçia

Categorîa:Organizzaçioin secescioniste
Categorîa:Politica americæn